OpenLLM-France/wikimedia huggingface dataset:
# Julián Grimaldos Grimaldos

Julián Grimaldos Grimaldos (Tresjuncos, província de Conca, 30 de març de 1941) és un polític espanyol. De família camperola, és parent de José María Grimaldos, el Cepa, un dels protagonistes del crim de Conca. Estudià al Seminari Menor de Leganés, va ser ordenat frare agustí al Monestir d'El Escorial. Després fou enviat a Irlanda i es llicencià en filologia anglesa a la Universitat de Cambridge i a la Universitat de Londres. Durant la transició democràtica va conèixer la que seria la seva esposa, penjà els hàbits i després de col·laborar un temps amb el Partido Socialista Popular ingressà al PSOE, del que el 1979 en fou membre de la Comissió Executiva Provincial, i a la FETE-UGT. Després treballà com a professor de batxillerat i com a traductor per la Universitat Complutense de Madrid.
A les eleccions generals espanyoles de 1982 fou escollit senador per la província de Conca, i formà part de la Comissió d'afer exteriors, de manera que el 1983 fou nomenat relator davant el Consell d'Europa per als refugiats llatinoamericans. Fou elegit diputat a les eleccions al Parlament Europeu de 1987 i de 1986 a 1989 fou president de la Delegació per a les relacions amb Iugoslàvia.
A les eleccions autonòmiques de 1991 fou elegit diputat a les Corts de Castella-la Manxa, de les que en fou vicepresident primer de 1991 a 1993 i senador designat per la comunitat autònoma de 1993 a 1995. Posteriorment es dedicà a la docència fins que el 2004 fou nomenat sotsdelegat del govern a la província de Conca, càrrec que ocupà fins al 2008, quan decidí retirar-se de la política.

## Referències

* ↑ Julián Grimaldos a El País, 26 de juny de 1983
* ↑ Fitxa al Parlament Europeu
* ↑ El subdelegado del Gobierno en Cuenca, Julián Grimaldos, anuncia su retirada a eleconomista.es, 4 de juny de 2008

## Enllaços externs

* Fitxa del Senat
* Protagonista: Julián Grimaldos El Subdelegado de todos Arxivat 2009-12-17 a Wayback Machine. a elcorresposal.es, 21 de juny de 2008.
* Fitxa a la Junta de Castella-la Manxa
# Julián González Parrado

Julián González Parrado (Madrid, 28 de gener de 1841 - 23 de juny de 1915) fou un militar espanyol, Cap d'Estat Major de l'Exèrcit de Terra i senador durant la restauració borbònica.

## Biografia

Va ingressar com a cadet a l'exèrcit el 9 de setembre de 1857. Poc després fou destinat a lluitar a la guerra d'Àfrica i participà en la batalla de Los Castillejos i en la batalla de Wad-Ras, de manera que en 1860 ascendí a tinent per mèrits de guerra. En 1863 fou destinat a Cuba, on va lluitar contra els insurrectes i fou ascendit a capità. En 1867 fou nomenat governador de Santiago de las Vegas i en 1869 fou ascendit a comandant i després a tinent coronel. En 1874 va tornar a la Península i va participar en la tercera guerra carlina lluitant a Sagunt i Nules, després a Cantavieja, Alella i Odena. De 1876 a 1877 va tornar a Cuba i en 1882 fou destinat a les Filipines, on fou ascendit a coronel i nomenat governador de Sulu. En 1888 tornà a la Península i fou nomenat director general d'Infanteria. En 1889 ascendí a brigadier i en 1892 és nomenat governador de Mindanao, on va combatre els insurrectes. El 1896 torna a la península i en 1897 torna a ser destinat a Cuba com a segon cap de la Capitania general de l'illa i inspector d'infanteria. Durant la guerra hispano-estatunidenca s'encarregà de vigilar les línies de comunicació i posteriorment fou president de la comissió d'evacuació de l'illa.
De 1901 a 1903 fou governador militar de Biscaia i vocal de la Junta Consultiva de Guerra. El 4 d'octubre de 1905 va ascendir a tinent general, i fou nomenat capità general de la VIII Regió Militar en 1907 i de la VII Regió Militar en 1908, càrrec que va ocupar fins 1910 quan fou nomenat Cap d'Estat Major Central de l'Exèrcit de Terra. Ocupà aquest càrrec fins que va passar a la reserva el 30 de desembre de 1912. Alhora, en 1910 fou nomenat senador per la província d'Alacant i en 1911 senador vitalici. Va morir el 23 de juny de 1915.

## Obres

* Memoria Acerca de Mindanao (Manila: Ramirez, 1893)
* Divagaciones militares : colección de artículos (Manila : M. Perez, 1886
* En paz y en guerra; colección de artículos de Julián González Parrado. (Habana, Imp. de la S. de infantería, 1898)

## Referències

* ↑ Decret d'acceptació de la dimissió per motius de salut
* ↑ Julián Parrado González Real Academia de la Historia
* ↑ Real decreto disponiendo cese en el cargo de Jefe del Estado Mayor Central del Ejército y pase á la Sección de reserva del Estado Mayor General, el Teniente General don Julián González Parrado
* ↑ Fitxa del Senat

## Enllaços externs

* Julián González Parrado a The Online Books
# Journatic

Journatic és un proveïdor de contingut informatiu local de Chicago, Estats Units. Va ser fundada l'any 2006 sota el nom de Blockshooper LLC.
El funcionament de Journatic és similar al d'una cadena de muntatge, els periodistes contractats tant dels Estats Units com de la resta del món proporcionen el millor de si mateixos. Brian Timpone, CEO de Journatic va assegurar que el sistema que utilitzen és la clau per fer un periodisme millor, ja que d'aquesta manera, el periodista no ha d'estar pendent de tot el procés, sinó que només ho estarà en una part. L'any 2012 es van descobrir una dotzena de firmes falses a quatre diaris dels Estats Units en els que Journatic els proporcionava contingut, a conseqüència, dos dels diaris que treballaven amb la companyia van deixar d'utilitzar els seus serveis, ja que el fet d'utilitzar noms ficticis era una violació de l'ètica periodística. Brian Timpone va assumir l'ús d'aquestes firmes falses per un intent de millorar els motors de recerca de continguts.

## Triblocal

L'abril del 2012, el Chicago Tribune va anunciar l'externalització de la producció del contingut local per a la seva plataforma de contingut hiperlocal Triblocal. Cobria les informacions de les comunitats de les zones residencials de Chicago mitjançant l'edició digital i l'edició en paper. El juliol del 2012, Triblocal va suspendre indefinidament l'ús de Journatic com a soci de contingut de les edicions digital i de paper. Entre abril i agost del 2013 Journatic va produir articles curts a l'edició digital de Triblocal, però aquesta es va suspendre durant el mes d'octubre del mateix any i Journatic va deixar de proporcionar contingut per a Triblocal.

## Referències

* ↑ http://www.obrellaunes.cat/article/journatic-chicagotribune-periodismelocal-freelance/%5BEnllaç+no+actiu%5D
* ↑ https://knightcenter.utexas.edu/es/blog/00-10662-descubrimiento-de-autores-apocrifos-en-periodicos-estadounidenses-plantea-preocupacion Arxivat 2014-03-18 a Wayback Machine.
* ↑ http://www.periodismociudadano.com/2012/07/01/granjas-de-contenido-en-asia-producen-noticias-locales-de-ee-uu/ Arxivat 2014-03-18 a Wayback Machine.

## Enllaços externs

* Pàgina oficial Arxivat 2017-10-28 a Wayback Machine.
# Kamikochi

Kamikōchi (上高地, Altiplans superiors) és una alta vall remota dins les Muntanyes Hida a la Prefectura de Nagano, Japó.
Conté el Parc Nacional Chūbu-Sangaku.

## Geografia

La vall Kamikōchi fa uns 16 km de llargada. L'altitud mitjana de la vall va des dels 1.400 m als 1.600 m.
Kamikōchi es troba als Alps japonesos, al sud té el volcà actiu Mont Yake.
El Riu Azusa discorra per la vall i ompla el Llac Taishō format per l'erupció del Mont Yake el 1915.

## Referències

* ↑ Kamikōchi Arxivat 2008-07-30 a Wayback Machine.. (japonès) The Agency for Cultural Affairs. Accessed June 28, 2008.

## Enllaços externs

* Kamikochi - Lloc web oficial
* (anglès) Kamikochi.org: Kamikochi website
* Kamikōchi Visitors Center Arxivat 2007-09-26 a Wayback Machine.—(japonès)
* Japan Atlas: Kamikōchi
* Japan National Tourism Organization: Kamikōchi
# Kennin-ji

Kennin-ji (japonès: 建仁寺) o Zuiryusan Kennin-ji (禅居庵 建仁寺) és un temple de budisme zen al barri de Gion de Kyoto, al Japó, Se'l coneix també sota el nom de Marishiten-dō (摩利支天堂). Fou fundat el 1202 per Eisai a petició de Minamoto no Yoriie. És el temple principal de l'escola zen Rinzai. Fou anomenat gozan (un dels cinc grans temples de Kyoto) el 1334. Controla actualment gairebé setanta temples annexos. El conjunt dels edificis daten del segle xviii a excepció de la chūmon (中門, porta central) que data de la creació del temple i la pagoda a cinc pisos, Yasaka-tō (八坂塔), erigida el 1440 i restaurada el 1618. El temple conté igualment jardins zen. El Kennin-ji és igualment reputat per ser l'indret on el mestre zen Dōgen va seguir una instrucció sobre el zen Rinzai i on hi ha enterrades les seves restes.

## Enllaços externs

* Kennin-ji - Lloc web oficial
# Kelso (Washington)

Kelso és una població dels Estats Units a l'estat de Washington. Segons el cens del July 1, 2008 tenia 12.188 habitants.

## Demografia

Segons el cens del 2000, Kelso tenia 11.895 habitants, 4.616 habitatges, i 2.991 famílies. La densitat de població era de 568,4 habitants per km².
Dels 4.616 habitatges en un 33,6% hi vivien nens de menys de 18 anys, en un 43% hi vivien parelles casades, en un 15,9% dones solteres, i en un 35,2% no eren unitats familiars. En el 28,3% dels habitatges hi vivien persones soles el 10,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,52 i el nombre mitjà de persones que vivien en cada família era de 3,05.
Per edats la població es repartia de la següent manera: un 28,3% tenia menys de 18 anys, un 10,5% entre 18 i 24, un 29% entre 25 i 44, un 19,8% de 45 a 60 i un 12,3% 65 anys o més.
L'edat mediana era de 33 anys. Per cada 100 dones de 18 o més anys hi havia 98,8 homes.
La renda mediana per habitatge era de 29.722 $ i la renda mediana per família de 36.784 $. Els homes tenien una renda mediana de 36.271 $ mentre que les dones 23.750 $. La renda per capita de la població era de 15.162 $. Aproximadament el 16,4% de les famílies i el 19,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Kelso». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 13 agost 2010].
* ↑ «Geographic Comparison Table- Kelso». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 13 agost 2010].
# Kelvin Etuhu

Kelvin Etuhu (30 de maig de 1988, Kano) és un exfutbolista nigerià que jugava com a migcampista. Va estar cedit prèviament al Rochdale AFC i el Leicester City FC.

## Referències

* ↑ «Wycombe 1–1 Rochdale». BBC, 06-01-2007 [Consulta: 14 setembre 2009].
* ↑ «Man City 4–2 Bolton». BBC, 15-12-2007 [Consulta: 14 setembre 2009].
* ↑ «Etuhu pens new deal». Manchester Evening News, 21-12-2007 [Consulta: 6 juliol 2015].
# Kleméntievo

«Kleméntievo» té aquests significats:
* Kleméntievo (Ivànovo), localitat de l'óblast d'Ivànovo, a Rússia
* Kleméntievo (Vladímir), localitat de l'óblast de Vladímir, a Rússia
# Klickitat

«Klickitat» té aquests significats:
* Klickitat, relatiu o pertanyent als klickitats
* Klickitat (CDP), concentració de població designada pel cens dels Estats Units a l'Estat de Washington
* Comtat de Klickitat, Comtat dels Estats Units a l'estat de Washington
* Riu Klickitat, afluent del Columbia al centre-sud de Washington (EUA)
# Karl-Erik Palmér

Karl-Erik Palmér, també anomenat Calle Palmér, (Malmö, 17 d'abril de 1929 - Malmö, 2 de febrer de 2015) fou un futbolista suec de la dècada de 1950.

## Trajectòria

La major part de la seva trajectòria futbolística la passà al Malmö FF i al Legnano, amb una breu estada a la Juventus FC. Fou internacional amb Suècia, amb qui disputà cinc partits i marcà 3 gols al Mundial de 1950, on assolí la tercera posició.

## Referències

* ↑ «Perfil a playerhistory.com». playerhistory.com. [Consulta: 1r abril 2015].
* ↑ Karl-Erik Palmér a National-Football-Teams.com (anglès)
* ↑ «Obituari». SVT Sport. [Consulta: 1r abril 2015].
* ↑ «Picture of his career». Sydsvenskan. Arxivat de l'original el 2015-09-17. [Consulta: 1r abril 2015].
# Klaus Lederer

Klaus Lederer (Schwerin, 21 de març de 1974) és un polític alemany membre del partit L'Esquerra.
Va estudiar Dret a la Universitat Humboldt de Berlín. Des del 2003, és membre de la Cambra de Diputats de Berlín. Va ser el líder del partit de L'Esquerra a les eleccions estatals de Berlín del 2016.

## Obra publicada

* Karsten Krampitz, Klaus Lederer: Schritt für Schritt ins Paradies. Handbuch zur Freiheit. Karin Kramer Verlag, Berlin 2013, ISBN 978-3-87956-374-6.

## Referències

* ↑ Abgeordnetenhaus Berlin: Klaus Lederer Arxivat 2016-10-04 a Wayback Machine.
* ↑ «Berliner Kurier: Klaus Lederer hat nach neun Jahren wilder Ehe geheiratet (German)». Arxivat de l'original el 2016-03-12. [Consulta: 29 setembre 2021].
# Klaus Knopper

Klaus Knopper va nàixer a Ingelheim am Rhein, Renània-Palatinat, l'any 1968. És graduat en Enginyeria Elèctrica de la Universitat de Tecnologia Kaiserslautern (en alemany: Technische Universität Kaiserslautern), és cofundador de LinuxTag (una gran exposició Europea de Linux) i desenvolupador de Programari Lliure. Des de 1998, treballa de forma independent com Consultor en IT, a més és professor en la Kaiserslautern University de Ciències Aplicades, assessor, conferenciant i realitza personalitzacions per a maquinari, entre moltes altres coses.
Knopper és el creador de les mundialment reconegudes distribucions Live CD Knoppix (amb KDE com escriptori predeterminat) i Gnoppix (amb Gnome com escriptori predeterminat), ambdues distribucions basades en Debian.
Knopper està casat amb Adriane Knopper, qui té debilitat visual. Ella ha ajudat a Knopper a crear un una versió de Knnopix dedicada especialment a persones amb ceguesa o debilitat visual. El seu nom ha estat donat per a aquesta distribució: Adriane Knoppix.
Knnoper també és conegut com l'home 'No Hard Disk' (en valencià: 'Sense disc dur'), un nom donat pel periodista hindú Swapnil Bhartiya.
# Krystyna Dańko

Krystyna Dańko, nascuda Krystyna Chłond (Otwock, Polònia, 9 de juliol de 1917 – Varsòvia, 6 d'agost de 2019) va ser una activista antinazi polonesa. Va rebre la distinció de Justos entre les Nacions, atorgada pel memorial Yad va-Xem, el 13 de desembre de 1998 pel fet d'haver salvat diversos jueus polonesos durant l'Holocaust tot arriscant la seva vida durant l'Ocupació de Polònia per l'Alemanya nazi. El títol fou atorgat arran de la petició de Maria Kokoszko-Barton, la filla més petita de la família Kokoszko que va ajudar a salvar.

## Referències

* ↑ «Nie zastanawiałam się nawet dlaczego – tylko robiłam/» (en polonès). wiez.com.pl, 09-08-2019 [Consulta: 12 agost 2019].
# Kaykubad

«Kaykubad» té aquests significats:
* Muizz al-Din Kaykubad, sultà de Delhi.
* Kaykubad I, sultà de Rum.
* Kaykubad II, sultà de Rum.
* Kaykubad III també anomenat Ala al-Din Kaykubad III, sultà de Rum 1284-1285.
* Ala al-Din Kaykubad III, sultà de Rum 1297-1303.
# Kryptopterus parvanalis

Kryptopterus parvanalis és una espècie de peix de la família dels silúrids i de l'ordre dels siluriformes.

## Morfologia

Els mascles poden assolir els 35 cm de llargària total.

## Distribució geogràfica

Es troba al nord-est de Borneo.

## Referències

* ↑ uBio (anglès)
* ↑ Bleeker P. 1858. De visschen van den Indischen Archipel. Beschreven en toegelicht. Siluri. Acta Soc. Sci. Indo-Neerl. v. 4. i-xii + 1-370.
* ↑ BioLib (anglès)
* 1 2 FishBase (anglès)
* ↑ Martin-Smith, K.M. i H.H. Tan 1998. Diversity of freshwater fishes from eastern Sabah: annotated checklist for Danum valley and a consideration of inter- and intra-catchment variability. Raffles Bull. Zool. 46(2):573-604.

## Bibliografia

* Burgess, W. E. An Atlas of Freshwater and Marine Catfishes: A Preliminary Survey of the Siluriformes (en anglès). TFH Publications, 1989. ISBN 9780866221313.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Kryptopterus mononema

Kryptopterus mononema és una espècie de peix de la família dels silúrids i de l'ordre dels siluriformes.

## Morfologia

Els mascles poden assolir els 27 cm de llargària total.

## Distribució geogràfica

Es troba a Sumatra i Java.

## Referències

* ↑ uBio (anglès)
* ↑ Bleeker P. 1858. De visschen van den Indischen Archipel. Beschreven en toegelicht. Siluri. Acta Soc. Sci. Indo-Neerl. v. 4. i-xii + 1-370.
* ↑ BioLib (anglès)
* 1 2 FishBase (anglès)
* ↑ Kottelat, M., A.J. Whitten, S.N. Kartikasari i S. Wirjoatmodjo 1993. Freshwater fishes of Western Indonesia and Sulawesi. Periplus Editions, Hong Kong. 221 p.

## Bibliografia

* Burgess, W. E. An Atlas of Freshwater and Marine Catfishes: A Preliminary Survey of the Siluriformes (en anglès). TFH Publications, 1989. ISBN 9780866221313.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Kryptopterus platypogon

Kryptopterus platypogon és una espècie de peix de la família dels silúrids i de l'ordre dels siluriformes.

## Morfologia

Els mascles poden assolir els 17,6 cm de llargària total.

## Distribució geogràfica

Es troba a Borneo.

## Referències

* ↑ uBio (anglès)
* ↑ Bleeker P. 1858. De visschen van den Indischen Archipel. Beschreven en toegelicht. Siluri. Acta Soc. Sci. Indo-Neerl. v. 4. i-xii + 1-370.
* ↑ BioLib (anglès)
* 1 2 FishBase (anglès)

## Bibliografia

* Burgess, W. E. An Atlas of Freshwater and Marine Catfishes: A Preliminary Survey of the Siluriformes (en anglès). TFH Publications, 1989. ISBN 9780866221313.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Ng, H. H. 2004. Kryptopterus platypogon, a new silurid catfish (Teleostei: Siluridae) from Borneo. Zootaxa Núm. 398: 1-8.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Zimbabwe Saints Football Club

El Zimbabwe Saints Football Club és un club de futbol zimbabuès de la ciutat de Bulawayo.

## Història

És un dels equips més antics de Zimbàbue, fundat el 1931. S'anomenà Mashonaland United FC fins al 1975.
El 31 de gener de 2009, els membres del club votaren a favor de la fusió amb el Njube Sundowns Football Club, un altre club de Bulawayo.

## Palmarès

* Lliga zimbabuesa de futbol
** 1977, 1988
* Copa zimbabuesa de futbol
** 1977, 1979, 1987
* Trofeu de la Independència de Zimbàbue
** 1989, 1998

## Referències

* ↑ «Zimbabwe - List of Champions». RSSSF.
* 1 2 «Zimbabwe - List of Cup Winners». RSSSF.
# Kartuixina Balka

Kartuixina Balka - Картушина Балка (rus) - és un khútor del krai de Krasnodar, a Rússia. És a 7 km al nord de Kusxóvskaia i a 183 km al nord de Krasnodar. Pertany a l'stanitsa de Kusxóvskaia.
# Marcin Kazanoswski

Marcin Kazanoswski (en polonès Marcin Kazanowski) va ser un noble de la Confederació de Polònia i Lituània, nascut el 1563 i mort el 28 de març de 1636 a Kamienec (Ucraïna). Era castlà de Halice des de 1622 i voivoda de Podole Voivodeship des de 1632, membre de la família Kazanowski que havia fundat la ciutat de Kazanów el 1566. Era fill de Nicolau Kazanowski (1530-1569) i de Caterina Korycinska (1535-1579).
Com a militar va participar en la majora dels conflictes bèl·lics de la seva època: contra Suècia, contra Rússia, contra els turcs... El 1608 va ser nomenat capità del rei i va participar victoriosament en la batalla de Klushino. El 1620 en la batalla de Cecora va caure en captivitat, però disfressat de soldat comú va poder recuperar la llibertat pagant un petit rescat. A les ordres d'Estanislau Koniecpolski, va ser un dels oficials en la batalla de Górzno contra els suecs, el 1629. Més tard, al servei del rei Ladislau IV de Polònia, també va participar en les guerres contra l'Imperi rus.

## Matrimoni i fills

El 1600 es va casar amb Katarzyna Starzycka, filla de Joan Starzycki i de Marianna Kalinowska. Fruit d'aquest matrimoni vam néixer:
* Domènec Alexandre Kazanoswski (1605-1648), casat amb Anna Potocka (1615-1690).
* Adam Kazanowski
* Elisabet Kazanowski

## Bibliografia

* Polski Słownik Biograficzny, tom XII, Kraków-Wrocław 1966-1967
* Stanisław Szenic: Pitawal warszawski, tom I, Warszawa 1957
* Zygmunt Gloger: Geografia historyczna ziem dawnej Polski, wyd. 1903 r.

## Enllaços externs

* http://www.wilanow-palac.pl Arxivat 2013-01-07 a Wayback Machine.
# Monestir de Sant Joan el Teòleg

El monestir de Sant Joan el Teòleg (també anomenat monestir de Sant Joan el Diví) és un monestir ortodox grec fundat el 1088 a Chora a l'illa de Patmos. Està inscrit en la llista del Patrimoni de la Humanitat de la UNESCO des del 1999.

## Galeria

* Boy at Monastery of Saint John, Patmos
* Boy in front of mural at Monastery of Saint John's
* Girl and Woman at Monastery of Saint Johns, Patmos
* Girls lighting Candles at Monastery of Saint Johns
* Greek orthodox Priests at Monastery of Saint John's
* Greek orthodox Priests at Monastery of Saint John's
* Men at Monastery of Saint John's during Easter Celebrations
* Woman with Candle at Monastery of Saint Johns during Easter Celebrations
* Orthodox Priests enter the Monastery of Saint Johns

## Referències

* ↑ Centre, UNESCO World Heritage. «The Historic Centre (Chorá) with the Monastery of Saint-John the Theologian and the Cave of the Apocalypse on the Island of Pátmos» (en anglès). [Consulta: 6 febrer 2021].